stanford-oval/wikipedia huggingface dataset:
מלבורן יונייטד
היסטוריה > סוף עידן הטייגרס (2009–2014)

סם מקינון המשיך עם הטייגרס ב-2009, בעוד מארק וורת'ינגטון נרכש בעקבות התפרקותם של הסאות' דרגונס. כוכבי הרכש אבי אר ודייב תומאס נפרדו ממלבורן לאחר שהזכיינית החליטה ללכת עם סגל "כל אוסטרלי". המדיניות הייתה קצרת מועד כאשר ג'וליוס הודג' הצטרף לטייגרס בנובמבר, בעוד מייק רוז הצטרף לקבוצה בינואר.
בקדם העונה של 2010, הסגל של הטייגרס פורק לאחר עזיבתם של הודג', וורת'ינגטון וקרוסוול, כמו גם הפרישה של מקינון ואנסטי. הקבוצה צירפה את שחקני הרכש טי ג'יי קמפבל ואריק דבנדורף, כמו גם את האוסטרלים קמרון טראגארד, מאט ברסטון, ווייד הליוול, לוק נוויל ולוקאס ווקר. קורלטו וגריר המשיכו עם המועדון, כמו גם בני לואיס. ה-MVP קורי ויליאמס הצטרף לקבוצה בנובמבר במקום קמפבל, בעוד נוויל ודבנדורף שוחררו בפברואר. אגדת המועדון דריל מקדונלד השלים את עונת 11–2010 כמאמן לאחר פיטוריו של אל ווסטובר.
לפני עונת 2011, הטייגרס מינו למאמן את טרבור גליסון, וגייסו את איינד אובאקה, רון דורסי ודניאל דילון מקיירנס. הם גם רכשו את ליאם ראש ואת פאטי מילס למשך השביתה בליגת ה-NBA ב-2011.
ב-2012 המועדון רכש את כריס גולדינג, נייט טומלינסון, אדם באלינגר, סת' סקוט וקווין ברסוול. ברסטון, ווקר, ראש, לואיס וגריר המשיכו, בעוד אגדת המועדון כריס אנסטי הפך למאמן. בנובמבר של עונת 13–2012, ג'וני פלין החליף את בראסוול, אבל הטייגרס החמיצו את הפלייאוף, עונה רביעית ברציפות.
בעונת 14–2013 חזר מארק וורת'ינגטון לטייגרס, בעוד שגולדינג, טומלינסון, באלינגר, ווקר וגריר המשיכו כולם תחת אנסטי. לאינדה אובאקה הייתה תקופה קצרה במועדון בתחילת העונה, לפני שמוסטפא פרחאן ג'וניור החליף אותו בנובמבר לצד הרכש סקוט מוריסון. גולדינג היה המפתח להגעת הטייגרס לפלייאוף בפעם הראשונה מאז 2009, שם הפסידו לאדלייד 36' בחצי הגמר.
היסטוריה > מלבורן יונייטד (2014-הווה)

ב-20 במאי 2014, המועדון מותג מחדש כמלבורן יונייטד. השינוי נעשה כדי לסמל את החיבור לכל הכדורסל בוויקטוריה, כאשר הלוגו הכחול כהה של מלבורן יונייטד הפך לפנים החדשות של הכדורסל המקצועי בוויקטוריה, והחליף את המותג מלבורן טייגרס. השינוי ספג ביקורת חזקה מצד חברי הנהלה, מעריצים ואגדות עבר כמו אנדרו גייז ולנארד קופלנד, כשהאחרון אף הצהיר שהוא רוצה שהחולצה שלו "תורד מהתקרה" (כלומר לבטל את הפרשת החולצה שלו).
אגדת הטייגרס דריל קורלטו חזר למועדון ב-2014 אחרי 3 שנים עם בניו זילנד ברייקרס, בעוד דייוויד בארלו חזר אחרי חמש שנים באירופה לאחר פרישתו של טומי גריר. מארק וורת'ינגטון, לוקאס ווקר ונייט טומלינסון המשיכו מהטיגרס ליונייטד, בעוד דניאל קיקרט הצטרף לסגל לצד שחקני הרכש ג'ורדן מקריי וסטפן דניס. בעקבות ההפסד 61–89 לקיירנס טייפנס במשחק הפתיחה של העונה, המאמן כריס אנסטי התפטר והוחלף על ידי עוזרו דריל מקדונלד. יונייטד המשיכה וסיימה את עונת הפתיחה שלה במקום החמישי עם מאזן 13–15.
ב-2015, יונייטד מינתה את דין דמופולוס כמאמן ורכשה את הסווינגמן טוד בלנשפילד. המועדון גם קיבל בחזרה את כריס גולדינג לאחר ששיחק בעונת 15–2014 בספרד. כשקיקרט וטומלינסון ממשיכים, יונייטד גייסה את מג'וק מג'וק לצד האקים ווריק וסטיבן הולט. בראד היל הוחתם כמחליף פציעה עבור בארלו לפני העונה לאחר שבארלו סבל מפציעה בגיד אכילס שגמרה לו את העונה. מלבורן כבשה את ראשות הטבלה ב-2015–16 עם מקום ראשון ומאזן 18–10, לפני שהפסידה לניו זילנד ברייקרס הרביעית בחצי הגמר.
בשנת 2016, הצטרפו לגולדינג, בלנשפילד, מג'וק וטומלינסון השחקנים החדשים טאי ווסלי ודייוויד אנדרסן. גם בארלו חזר לסגל לאחר שהחלים מהפציעה באכילס. יונייטד התחילה את עונת 17–2016 עם שחקני הרכש סדריק ג'קסון, דווין ויליאמס ורמון מור, אך בסופו של דבר החליפה את שלושתם באמצע העונה בקספר וור, ג'וש בון ולאסן קרומה בהתאמה. בעוד שקרומה לא הצליח להשפיע, וור ובון הובילו את מלבורן לריצה מרשימה בסוף העונה, אך החמיצו את הפלייאוף ב-2 משחקים בלבד.
ב-2017 עזב דין דמופולוס ובמקומו מונה דין ויקרמן למאמן ראשי. עם קבוצה בהובלתם של גולדינג, וור, בון, ווסלי, אנדרסן, בארלו ומאג'וק, יונייטד החתימה גם את הסווינגמן קייסי פראת'ר שזכה עם פרת' ויילדקטס ב-2 אליפויות רצופות ובהמשך שיחק גם בהפועל אילת. יונייטד החתימה גם את שחקן הטייגרס לשעבר לשעבר, דניאל דילון, אך פציעה בגיד האכילס אילצה את הקבוצה להחתים את פיטר הולי במקומו. בדצמבר, פראת'ר הושבת בגלל פציעה במרפק והוחלף על ידי קאריק פליקס. עם פליקס בעל האופי ההגנתי, יונייטד עשתה ריצת 9–1. פליקס הודח מהסגל של מלבורן באמצע פברואר בעקבות חזרתו של פראת'ר מפציעה. יונייטד סיימה את העונה הסדירה במקום השני עם מאזן 20–8 חיובי. הם ניצחו את הברייקרס בחצי הגמר ועלו לגמר ה-NBL נגד אדלייד 36'. כשהסדרה בשוויון 2–2 לקראת משחק 5 ההכרעה, וור וגולדינג קלעו כל אחת 23 נקודות כשפראתר הוסיף 19 נקודות, 11 ריבאונדים וחמש חטיפות כדי להוביל את יונייטד לניצחון 100–82, כאשר הקבוצה זכתה באליפות הראשונה שלה תחת הכינוי החדש. גולדינג נבחר ל-MVP של הגמר.
בעונת 19–2018, יונייטד חזרה לסדרת הגמר, שם הפסידה 3–1 לפרת'.
בעונת 2020–21, יונייטד שוב סיימה כסגנית עם מאזן 28–8 בזכות גולדינג, ג'וק לנידיל, סקוטי הופסון ומיץ' מקארון. הם הגיעו לגמר השלישי שלהם בארבע שנים עם ניצחון 2–1 בסדרת חצי הגמר על היריבה העירונית סאות' איסט מלבורן פיניקס. בגמר הביסו בסוויפ 3–0 את פרת' ויילדקטס וזכו באליפות השנייה שלהם בתור יונייטד ושישית של המועדון. לנדייל נבחר ל-MVP של הגמר.
תארים והישגים

| --- | --- |
אליפות NBL:: 6 (1993, 1997, 2006, 2008, 2018, 2021)
הופעות בגמר NBL:: 27
הופעות בגמר הגדול של NBL:: 12 (1992, 1993, 1996, 1997, 2006, 2007, 2008, 2009, 2018, 2019, 2021, 2024)
ה-MVP של ה-NBL: אנדרו גייז (1991, 1992, 1994, 1995, 1996, 1997, 1998), מארק ברדטקה (2001/02), כריס אנסטי (2005/06, 2007/08)
ה-MVP של הגמר הגדול של NBL:: לנארד קופלנד (1997), כריס אנסטי (2005/06, 2007/08), כריס גולדינג (2017/18), ג'וק לנדייל (2020/21)
חמישיית העונה של ה-NBL:: אנדרו גייז (1984–2000; 15 פעמים), מארק ברדטקה (1994, 1996, 1997, 1999–2005; 10 פעמים), לנארד קופלנד (1998/99), כריס אנסטי (2005/06, 2006/07, 8007, 2008/09), דייב תומאס (2006/07), אבי אר (2008/09), מארק וורת'ינגטון (2009/10), סת' סקוט (2012/13), כריס גולדינג (2013/14, 2015/16), דניאל קיקרט (2015/16), קספר וור (2016/17, 2017/18, 2018/19), ג'וש בון (2017/18), ג'וק לנדייל (2020/21)
מאמן השנה ב-NBL:: לינדזי גייז (1989, 1997, 1998/99), אל ווסטובר (2005/06), דין ויקרמן (2017/18, 2018/19)
רוקי השנה ב-NBL:: אנדרו גייז (1984)
השחקן השישי של ה-NBL: דאריל מקדונלד (2003/04), סטיבן הואר (2005/06, 2006/07), האקים ווריק (2015/16), ג'ו לואל-אקיל (2020/21)
שחקן ההגנה של NBL:: כריס אנסטי (2007/08)
השחקן המשתפר של NBL:: נייט טומלינסון (2013/14)
תארים והישגים > מאזני כל הזמנים

נכון לסוף עונת 2020–21
| סטטיסטיקה | נ' | ה' | % |
| --- | --- | --- | --- |
| מאזן עונה סדירה - מלבורן טייגרס (1984–2014) | 465 | 397 | 53.9 |
| מאזן עונה סדירה - מלבורן יונייטד (2014–הווה) | 125 | 79 | 61.3 |
| מאזן עונה סדירה בכל הזמנים (1984-הווה) | 590 | 476 | 55.3 |
| מאזן פלייאוף - מלבורן טייגרס (1984–2014) | 51 | 43 | 54.3 |
| מאזן פלייאוף - מלבורן יונייטד (2014-הווה) | 14 | 10 | 58.3 |
| מאזן פלייאוף בכל הזמנים (1984-הווה) | 65 | 53 | 55.1 |
| מאזן עונה סדירה ופלייאוף בכל הזמנים | 655 | 529 | 55.3 |
מספרים שהוצאו לגמלאות

| מס' | שחקן | עמדה | עונות בקבוצה |
| --- | --- | --- | --- |
| 6 | אוסטרליה ווריק גידי | SG/SF | 1989–2002 |
| 8 | אוסטרליה ריי גורדון | PG/SG | 1984–1986, 1989–1999 |
| 10 | אוסטרליה אנדרו גייז | PG/SG | 1984–2005 |
| 21 | ארצות הברית לנארד קופלנד | SG/SF | 1989–2005 |
| 25 | ארצות הברית דייוויד סימונס | PF/C | 1992–1996 |
| 50 | אוסטרליה מארק ברדטקה | PF/C | 1993–2005 |
שחקני עבר והווה בולטים

אוסטרליה דנמרק דייוויד אנדרסן
אוסטרליה אנדרו גייז
אוסטרליה מת'יו דלאבדובה
ארצות הברית האקים ווריק
אוסטרליה ג'וק לנדייל
אוסטרליה פאטי מילס
ארצות הברית ג'ורדן מקריי
ארצות הברית ג'וני פלין
ארצות הברית קייסי פראת'ר
רמת סירין

| --- | --- |

צילום אל עמק הירדן ממצפה נח כנרתי הנמצא על רמת סירין
 מידע כללי
 גובה:  368 מטר במצפה אלות
 מדינה:  ישראל ישראל
 מיקום:  הגליל התחתון
 רכס הרים:  הגליל התחתון 
 קואורדינטות:  32°38′50″N 35°31′01″E﻿ / ﻿32.6472°N 35.5169°E﻿ / 32.6472; 35.5169
  (למפת עמק בית שאן מוגדלת) רמת סירין(למפת עמק בית שאן רגילה) רמת סירין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת סירין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמת סירין
 
רמת סירין (נקראת גם רמת יבנאל בחלק מהמקורות) היא רכס מוארך בדרום-מזרח הגליל התחתון.
גאוגרפיה

הנקודה הגבוהה ביותר ברכס נמצאת במצפה אלות, ברום של 368 מטרים מעל פני הים. כמו כן, בולט ברכס מצפה נח כנרתי, הנמצא בגובה 264 מטר מעל פני הים.
הרכס תחום ממזרח בעמק הירדן, בדרום בערוצו התלול של נחל תבור, ובצפון בנחל יבנאל ובנחל ימה שבבקעת יבנאל. בקצהו המזרחי של הרכס נמצא מצפה אלות, ממנו תצפית לעבר יישובי עמק הירדן והכנרת. שמו של הרכס נגזר משמה של חורבת סירין הנמצאת בו, שבה אותרו שרידי בית כנסת מתקופת התלמוד.
לאורך שיפולי הרכס נמצאים מספר אתרים ארכאולוגיים, בעיקר מתקופת התלמוד, ובהם חורבת עין חדה, חורבת אולם, חורבת אדמות וחורבת שרונה.
בשנת 2009 הוצגה תוכנית להקמת טורבינות רוח בשטחה של הרמה, אשר זכתה להתנגדויות. באפריל 2016 החלה לפעול חוות רוח סירין ובה כאחת עשרה טורבינות רוח.
הערות שוליים

↑  סקר שטח מורדות כנרת - יבנאל, 2012, מכון דש"א
↑  אריאל: כתב עת לידיעת ארץ ישראל, גיליון 52 - בתי-כנסת קדומים בגליל ובגולן, 1987-תשמ"ז, עמ' 71-70.
↑  גילי סופר, רמת סירין: הנוף שימכור צימרים, באתר ynet, 3 ביוני 2004
זום (ערוץ)

| --- | --- |

 פרטי הערוץ
 מדינה:  ישראל ישראל
 קטגוריה:  ילדים, נוער, אנימציה, קומי, דרמה
 סוג:  ערוץ לילדים ונוער
 תאריך השקה:  2 בדצמבר 2012
 בעלות:  אבי נימני
 שפה:  עברית אנגלית
 אזור קליטה:  ישראל
 שיטת שידור:  PAL, DVB, RGB
 פורמט תמונה:  576i (SDTV)
 זמינות
 חבילה:  HOT NEXT TV yes +STING פרטנר TV סלקום tv
 HOT:  ערוץ זום: אפיק 83 + SVOD  ערוץ זום טון: אפיק 71 + SVOD  גם בNEXT TV
 yes:  ערוץ זום: אפיק 90 + VOD  ערוץ זום טון: אפיק 88 + SVOD  גם ב+STING
 סלקום TV:  ערוץ זום: VOD  ערוץ זום טון: אפיק 79 + SVOD
 פרטנר tv:  ערוץ זום: אפיק 68 + VOD  ערוץ זום טון: אפיק 67
 
 האתר הרשמי
Zoom הוא ערוץ טלוויזיה ישראלי המיועד לילדים ונוער בגילאי 7–17. הערוץ נמצא בבעלות משותפת של משפחת סבן וחברת אימג'ין מדיה בראשותו של אבי בר, לשעבר מנכ"ל ערוץ הספורט. הערוץ משודר ללקוחות HOT וב-NEXT TV באפיק 83, ללקוחות yes וב-+STING באפיק 90, וללקוחות פרטנר tv באפיק 68. חלק מתכני הערוץ זמינים ב-VOD בסלקום tv, החל מ-15 בדצמבר 2024 ערוץ ZOOM TOON זמין גם בסלקום tv באפיק 79.
תולדות הערוץ

ערוץ זום הושק ב-2 בדצמבר 2012 ושודר בערוץ 83 בהוט. הערוץ משדר סדרות אנימציה חדשות, עונות חדשות של סדרות ישנות וסדרות קומדיה ודרמה. רוב תוכני האנימציה בערוץ מדובבים לעברית (ללא כתוביות תרגום). ב-3 ביוני 2013 ערוץ זום הושק גם ב-yes בערוץ 86. ב-27 ביוני 2017 ערוץ זום הושק גם בפרטנר TV באפיק 68.
תולדות הערוץ > מפתיחת הערוץ ועד סוף 2013

כשהערוץ עלה, שודרו הסדרות "איירון מן", "סופר סטרייקה", "המיליונרים הצעירים", "גרוג'בנד", "זבלונים", "האי המוטרף", "דיג'ימון" ועוד.
באוגוסט 2013 עלתה סדרת המקור הראשונה של זום, בשם "עמי'לה", תוכנית סטנד-אפ בכיכובו של עמי אנידג'ר, שראל פיטרמן ואחרים.
תולדות הערוץ > משנת 2014

ב-2014 עלתה סדרת הפנטזיה "קוסמים נגד חייזרים".
ב-16 בפברואר 2014 עלתה הסדרה "מועדון החנונים" (משודרת ב-HOT) עם עמית פרקש, שיר מורנו, יון תומרקין, עומר דרור, יואב רוטמן ואחרים, וב-17 במרץ 2014 הסתיימה העונה הראשונה. באותו תאריך, עלתה גם התוכנית "איטי ועצבני" עם עמית פרקש ואסף פורמן; בכל תוכנית, אסף ועמית מראים קטעים בהילוך איטי, וכן מזמינים שחקן (כמו: שיר מורנו, עומר דרור ועוד) לתוכנית והוא מתחרה במשחק יריות עם אסף בהילוך רגיל, ואחרי זה מראים את הכל בהילוך איטי.
בנוסף לסדרה "מועדון החנונים" עלתה גם תוכנית האירוח של הסדרה: "מועדון החנונים: האולפן" בהנחיית מירב פלדמן, המארחת בכל פרק 2 שחקנים מהסדרה. בעמוד הפייסבוק של "מועדון החנונים", המעריצים של הסדרה מחליטים איזה קטע היה הכי מצחיק, וגם שואלים שאלות בעמוד הפייסבוק, והם יכולים לקבל את התשובות בתוכנית, בנוסף, בזמן שידור התוכנית, בעמוד הפייסבוק, הצופים של הסדרה כותבים תגובה על הסדרה והם מעלים אותה בשידור.
ב-2014 עלתה הסדרה המצוירת "ערי הזהב הנסתרות". ב-11 ביולי 2014 עלתה הסדרה "מי מפחד מהחושך?". בשנת 2014 עלתה סדרת מערכונים חדשה בשם "שבט צוצלת" (משודרת ב-yes) עם שיר מורנו, שירה נאור, עידו מוסרי, נלי תגר ועמי אנידג'ר.
בשנת 2015 עלו העונות החדשות של "שבט צוצלת" (לצופי yes) ו"מועדון החנונים" (לצופי HOT), וכן מרתון כל העונות של הדרמה היומית של yes "ראש גדול" (שמאוחר יותר החלה משודרת גם ב-HOT וגם ב-yes), ובנוסף עלתה "אינסטוש" - תוכנית בידור חדשה מבית האתר לצעירים "פרוגי" (גם ב-HOT וגם ב-yes), וכן התוכנית "אלוף הסופר סטרייקה" בהנחיית עמי אנידג'ר ("עמי'לה") (משודרת גם ב-HOT וגם ב-yes).
ב-1 בפברואר 2016 עלתה הסדרה "סוסי פרא" (המשודרת ב-HOT), עם יון תומרקין, שירה נאור, דניאל גד ועידו מוסרי, דרמה יומית חדשה וראשונה מסוגה בזום. לסדרה 42 פרקים וצפויה לה עונה שנייה. בנוסף, תמשיך "אינסטוש" לעונה נוספת (גם ב-HOT וגם ב-yes) וכך גם המשך הסדרה "צ'יקה ומפירו" בספטמבר 2016.
בסוף 2016 עלתה תוכנית כיתות הנקראת "הכיתה של ישראל" בהנחיית דון לני גבאי.
בסוף אפריל 2017 עלתה סדרת סיטקום לילדי הוט: "צפוף".
ב-3 באוגוסט 2017 עלה בבתי הקולנוע סרט לסדרה המצליחה "מועדון החנונים" בשם "מועדון החנונים: הסרט".
בדצמבר 2017 עלתה העונה השנייה של "Play" והעונה השלישית של תוכנית המערכונים "שבט צוצלת" המשודרת ב-yes.
באוגוסט 2017 עלתה האנימה "גליטר פורס", שנה אחרי עלתה תוכנית הבת בשם "גליטר פורס דוקי דוקי".
במהלך שנת 2018 עלו העונות החדשות של "צפוף ו-"Play".
בינואר 2019 נערכה בערוץ תחרות "היוטיוברים של ישראל 2018", בהנחיית דודו ארז ובר מיניאלי. במסגרת התחרות הוכתרו היוטיוברים האהובים ביותר בישראל לשנת 2018, במקום הראשון זכו הצמד רז וקווין (צוות חארטא), במקביל החלו הצילומים של דרמת נוער קומית חדשה ״אמאמביכה״ שתעלה ב-yes.
בפברואר 2019 עלתה הסדרה "סברי מרנן" המשודרת במקור ב״קשת 12״, החלו לכתוב את העונה שלישית ל"צפוף" (לצופי הוט) ובסוף החודש עלה ערוץ "ספיישלגו" שישדר את הכל הסדרות והעונות של ״לגו״ בערוץ זמני בהוט אפיק 72, ביס אפיק 95 ובפרטנר.
בינואר 2021 עלו בערוץ העונה הרביעית של "צפוף" (לצופי הוט) ו"המהדורה הצעירה", שעברה מערוץ KIDZ לאחר סיום שידורי הערוץ בסוף 2020.
ביולי 2022 התחדש הערוץ בלוגו חדש בצבע ורוד לאחר שמשנת 2017 היו בלוגו בצבע כחול. כמו כן עלה ערוץ חדש בשם "Zoom Toon" המשדר את סדרות האנימציה של הערוץ, בנוסף קיימת ספריית SVOD הזמינה ב־HOT,‏ NEXT TV, yes, STING+, ו-סלקום tv.
סדרות רכש

הקלמרים
מחנה הפחד
ג'יז
זאת אני
אוי לא
זורו
קופים על טילים
נקודת גלישה
ערי הזהב הנסתרות
הקומדי סטור
טיילור סוויפט
נארוטו
אחיות
וונדי
האי המוטרף
ארבעת המופלאים
בראץ
הזבלונים
קסם של הורים
המיליונרים הצעירים
הדרדסים
סופר סטרייקה
כוח המחץ
גרוג'בנד
אוסף סדרות דיג'ימון
איירון מן
כאן גרים בכיף
מיקמק
עוד משפחה וחצי
סברי מרנן
כוח חילוץ
הטוסיק שלי השתגע
צ'ימה
קטעים איתכם
אייס
ריגל אקדמי
מועדון ריתוק (תרגום לעברית)
פאוור ריינג'רס
ראש גדול (סדרת טלוויזיה)
גליטר פורס
עולם הווינX
אמבוש
צ'יקה ומפירו (תרגום לעברית)
לגו: חברות (סדרת טלוויזיה, 2016)
לגו נינג'גו
לופ (סדרת טלוויזיה)
גליצ'ים
המהדורה הצעירה
גיבור אמיתי (לצופי yes)
כפולה (לצופי yes)
אחותי קפצה כיתה (לצופי yes)
ראש גדול - ראש חדש (לצופי yes)
סברי מרנן
מחנה אבא (לצופי yes)
ספין (לצופי הוט)
מנחי הערוץ

| מנחה | שנת הצטרפות | תוכניות |
| --- | --- | --- |
| עמית פרקש | 2013 | מועדון החנונים, מועדון החנונים: הסרט, איטי ועצבני, |
| שירה נאור | 2013 | מועדון החנונים, מועדון החנונים: הסרט, שבט צוצלת, צפוף |
| עמי אנידג'ר | 2013 | עמילה, אלוף הסופר סטרייקה, שבט צוצלת |
| אסף פורמן | 2014 | איטי ועצבני |
| מירב פלדמן | 2014 | מועדון החנונים:האולפן |
| דון לני-גבאי | 2016 | הכיתה של ישראל |
| שנהב דעבול | 2016 | אינסטוש |
הערות שוליים

↑  רועי גולדנברג, ‏ערוץ הילדים בחבילה הצרה של הוט: ZOOM של אבי בר, באתר גלובס, 28 בנובמבר 2012
↑  תגידו לנו מזל טוב! מראה חדש וערוץ חדש לערוץ זום!, באתר יוטיוב, 10 ביולי 2022
שלמה בן-אליהו

| --- | --- |
אין תמונה חופשית
 לידה:  23 ביוני 1933 כ"ט בסיוון ה'תרצ"ג ירושלים, פלשתינה (א"י) 
 פטירה:  24 באפריל 2016 (בגיל 82) י"ז בניסן ה'תשע"ו ירושלים 
 מדינה:  ישראל 
 השכלה:  האוניברסיטה העברית בירושלים 
 
שלמה בן-אליהו (23 ביוני 1933 – 24 באפריל 2016) היה איש חינוך, מחלוצי שילוב מורשת יהדות המזרח במערכת החינוך, ממייסדי תוכנית הרווחה לתלמידי עיירות הפיתוח, מראשוני המפתחים של דרכי הערכה חלופיות לבחינות וממפתחי ההוראה בסגנון "למידה משמעותית".
קורות חיים

שלמה בן-אליהו נולד וגדל בירושלים לעזרא בן-אליהו ובלה לבית מנחם. בילדותו למד בתלמוד תורה "ענף החיים" לבני קהילת יהודי המדאן ובתלמוד תורה "בית אהרון" לבני עדת הספרדים. לאחר לימודי התיכון נרשם ללימודי הוראה במכללת דוד ילין, ובמקביל עבד כמורה בבית ספר ערב לנערים עובדים בירושלים. העלייה ההמונית בשנותיה הראשונות של מדינת ישראל יצרה מחסור חמור במורים, ובן-אליהו הוצב להוראה בבית ספר ברעננה באמצע שנת הלימודים השנייה שלו במכללה. בין השנים 1952–1955 שירת בצה"ל בגבעתי וכקצין בחיל התותחנים. לאחר השירות הצבאי בן-אליהו למד תואר ראשון בשפה וספרות ערבית ולימודי המזרח התיכון, ובזכות כישוריו נקרא להקים יחידה ייעודית באגף המודיעין.
קורות חיים > הקמת בתי ספר לילדי העולים בבית שמש

במקביל ללימודי התואר הראשון בן-אליהו עסק בהוראה, ובהמשך אף בהקמה וניהול של מספר בתי ספר בבית שמש. היו אלו שנותיו הראשונות של היישוב, ובהיותה מעברה גרו בה בעיקר עולים מאיראן, עיראק, צפון אפריקה ורומניה. רבים מתלמידיו של בן-אליהו נמנו עם משפחות העולים. בתפקידו הראשון שימש כמורה בבית הספר היסודי על שם אהרן שמי, שם קודם להיות סגן מנהל לצד יהודה ארנן. לאחר מכן היה שותף פעיל בהקמה של בית הספר היסודי "עדיהו" ועמד בראשו. בנוסף הקים וניהל את בית הספר העל-יסודי הדו-שנתי על שם משה ל. שייבר.
קורות חיים > שליחות חינוכית בקנדה

בשנת 1963 יצא בן-אליהו לשליחות בת שלוש שנים בעיר טורונטו שבקנדה עם אשתו נחמה. שניהם עסקו בהוראה בבית הספר "בתי תלמוד התורה המאוחדים בטורונטו".
קורות חיים > משרד החינוך

אחר חזרתו לארץ מילא בן-אליהו שורה של תפקידי ניהול במשרד החינוך: הוא הוביל את נושאי הטיפוח באגף החינוך העל-יסודי; הקים וניהל את "תוכנית הרווחה בחינוך", שנועדה לקדם את החינוך בעיירות פיתוח ושכונות מצוקה; ניהל את האגף לפיתוח תוכניות לימודים, האגף לתוכניות לימודים ייחודיות והאגף לחינוך על-יסודי.
לצד אליעזר שמואלי וד"ר נסים יושע, בן-אליהו הקים את "הוועדה לשילוב מורשת יהדות המזרח במערכת החינוך והתרבות", שלימים הפכה ל"מרכז למורשת יהדות המזרח" במשרד החינוך. כחלק מפעילותו בוועדה פתח תחרות נושאת פרסים לכתיבת סיפורים ויצירות ספרות שעניינן קהילות המזרח, במטרה להשתמש ביצירות הזוכות בתוכניות הלימודים. בנוסף פיתח תוכנית ללימודי היסטוריה בשם "יהודי המזרח בדורות האחרונים" והתוכנית יצאה לפועל בשנת 1983.
במקביל לעבודתו במשרד החינוך בן-אליהו למד תואר שני ושלישי בחינוך באוניברסיטה העברית וכתב עבודת דוקטורט תחת הכותרת: "בדיקת תוכניות הלימודים הייחודיות בבתי הספר העל-יסודיים והשוואתן לתוכניות הלימודים המרכזיות".
קורות חיים > פרויקט "בגרות 2000"

בשנת 1993 מינתה שרת החינוך שולמית אלוני ועדה בראשות פרופ' מרים בן-פרץ לבדיקת יעילותן של בחינות הבגרות. בעקבות מסקנות הוועדה מונה בן-אליהו לעמוד בראש פרויקט "בגרות 2000" הניסיוני. מטרת הפרויקט הייתה לקדם למידה משמעותית על ידי הערכה חלופית מתמשכת במקום בחינות הבגרות. לצורך כך נבחרו 22 בתי ספר תיכוניים אשר התבקשו לבחור שלושה מקצועות שבהם המורים יעריכו את התלמידים בשיטות הערכה חלופיות. בשנת 1995 הוביל בן-אליהו מערך אינטנסיבי של השתלמויות והדרכות למורים לקראת תחילת הפרויקט, ובמהלך השנים הבאות ניהל קבוצות של מומחים שליוו את בתי הספר במתן הדרכה ויישום מטרות הפרויקט. בתום חמש שנים הסתיים הפרויקט וסיכומו הופקד בידי בן-אליהו. מחקר שנערך מטעם אנשי חינוך ואקדמיה קבע כי פרויקט "בגרות 2000" הצליח לשפר תוצאות למידה.
קורות חיים > פיתוח תוכניות במינהל החינוך הדתי

בהגיעו לגיל הפרישה בן-אליהו המשיך לעסוק בחינוך, אך למרות עברו העשיר בתחום החינוך הכללי הוא התמקד דווקא בחינוך הדתי. בן-אליהו חבר לרב דוד פוקס והיה שותף לצוות של אנשי חינוך שפיתחו מספר תוכניות למידה ניסיוניות להוראה משמעותית: "תורת חיים", "שבעים פנים", "ללמוד וללמד" ו-"לפניהם". בראש צוות זה עמד הרב שמעון אדלר, שהיה ראש מינהל החינוך הדתי.
התוכנית "תורת חיים" נועדה לעורר את התלמידים לראות בתורה מענה רוחני לכל חלקי החיים. אחת ממטרות התוכנית הייתה לעודד את המורה ליצירתיות ולגבש את דרכי ההוראה באמצעות משוב מידי של המורה. הפיזור הגאוגרפי הרחב של התוכנית הקשה על המורים לקיים דיונים על דרכי ההוראה, ובשל כך נוסדה התוכנית "ללמוד וללמד" אשר נועדה להכשיר את המורים לגמרא להוראה משמעותית. תוכנית זו יושמה בבית מדרש ייחודי למורים מירושלים וסביבותיה, בשיתוף עם קרן וולפסון. בתום התוכנית הוקם בית מדרש "לפניהם" להוראה מחנכת של מקצועות היהדות, הפועל בישיבת מרכז הרב במשך כל ימות השבוע. בין בוגריו הבולטים של בית המדרש נמנה הרב דניאל ברק ווינט, ראש מכון "גמרא סדורה".
התוכנית "שבעים פנים" נועדה לקדם למידה משמעותית בקרב תלמידי החמ"ד בשיעורי תנ"ך. התוכנית פעלה במשך מספר שנים וחומרי הלמידה שפותחו על ידי הצוותים בתוכנית הוטמעו בתוכניות הלימודים של החמ"ד.
קורות חיים > תוכנית "לב לדעת"

לב לדעת היא תוכנית חינוכית כלל-ארצית הפועלת החל משנת 2009 במטרה לקדם למידה משמעותית בבתי הספר. התוכנית הוקמה על ידי ד"ר משה וינשטוק, וכחבר מערכת בן-אליהו השתתף בפיתוח התוכנית ואף שימש כמלווה פדגוגי לאתר האינטרנט של התוכנית, המכיל ידע מקצועי בהוראה משמעותית וחומרי לימוד למורים. במסגרת התוכנית נכתבו תוכניות לימודים והוכשרו מפקחים, מנהלים ומורים. עיקרי התוכנית נכתבו בספר שיצא לאור תחת הכותרת "לב לדעת: לקראת למידה משמעותית" בהוצאת משרד החינוך.
קורות חיים > חידוש בית הכנסת לעולי המדאן

בעשור האחרון לחייו בן-אליהו הוביל את תהליך שיקומו של בית הכנסת "בית מנחם", אשר נקרא על שם הרב מנחם שמואל הלוי, ראש קהילת יהודי המדאן בראשית המאה ה-20. בית הכנסת הוקם בשנות ה-50 בשכונת הבוכרים בירושלים על ידי עולי המדאן ושימש כמרכז לקהילה. בחלוף השנים נפטר גרעין המייסדים הוותיקים ובית הכנסת, שהיווה סמל למורשת יהדות המדאן, נותר שומם. יחד עם בני הקהילה בן-אליהו דאג לשיפוץ ושחזור בית הכנסת, ובשנת 2012 חנך את בית הכנסת המחודש. מאז בית הכנסת משמש כמוקד התכנסות לבני הדור השני והשלישי של עולי המדאן, שעל פי המסורת של בני הקהילה, היא שושן הבירה הנזכרת במגילת אסתר.
משפחה

בן-אליהו נישא לנחמה לבית אניקסטר, אחותו של יהושע אניקסטר ונכדתו של הסופר פנחס גרייבסקי, ולהם שתי בנות ובן: בלהה, אייל וטליה.
אחיו הוא איתן בן-אליהו, אשר שימש מפקד חיל האוויר בין השנים 1996–2000.
השפעות על מערכת החינוך בישראל > מורשת יהדות המזרח

בן-אליהו היה מהחלוצים שפעלו להטמעת מורשת יהדות המזרח במערכת החינוך, וממייסדי המרכז למורשת יהדות המזרח. בשנת 2002 אברהם עודד כהן, האחראי על תחום מורשת יהדות ספרד והמזרח במשרד החינוך, כתב מאמר הסוקר את התפתחות התחום: "עד לפני עשרים וחמש שנה היו תוכניות הלימודים לבתי הספר בישראל לוקות בחסר בשל החסך הגדול במתן ביטוי להיסטוריה של יהודי המזרח ולתרבותם… יותר ויותר התבססה התפיסה שראייה שלמה של ההיסטוריה הלאומית מחייבת שילוב של כל חלקי התצרף (הפאזל) של הקהילות השונות". באותו מאמר הוא מצביע על התפתחות התחום בזירות שונות: כתיבת ספרים, מחקר אקדמי, חומרי הוראה למורים, ספרי לימוד, פרויקטים חינוכיים ועוד. בשנת 2016, כחודשיים לפני פטירתו של בן-אליהו, הוקמה ועדת ביטון להעצמת הזהות של יהדות ספרד והמזרח במערכת החינוך.
השפעות על מערכת החינוך בישראל > הערכה חלופית ולמידה משמעותית

כבר בשנת 1993 החל בן-אליהו בבחינת אפשרויות לדרכי הערכה חלופיות לבחינות הבגרות: הוא עמד בראש פרויקט "בגרות 2000", כתב מאמרים ותוכניות לימוד והקים שורה של מיזמים חינוכיים. בשנת 1999, בעקבות ההצלחה של פרויקט "בגרות 2000" הורה שר החינוך יוסי שריד לערוך רפורמה מקיפה בבחינות הבגרות. הרפורמה אמנם לא יצאה לפועל, אך ערכי התוכנית ממשיכים להיות מרכזיים במערכת החינוך ועקרונותיה מהווים חלק מתוכנית העבודה הרב-שנתית של המשרד. בן-אליהו היה גם מהחלוצים והפעילים בארץ בפיתוח הוראה בסגנון "למידה משמעותית". מבין שלל הפרויקטים החינוכיים של בן-אליהו מפורסם במיוחד מיזם "לב לדעת", אשר משמש עד היום כמקור השראה במשרד החינוך לשיטות הערכה חלופית, תוכניות לימוד ייחודיות והשתלמויות למורים.
פרסים

פרס חינוך על מפעל חיים לשנת התשנ"ז (1997).